37. ΒΑΣΙΛΙΚΟΝ ΔΙΑΤΑΓΜΑ υπ' αριθ. 373 της 24 Μαΐου /19 Ιουν. 1972 (ΦΕΚ Α'  88) Περί της αντιστοιχίας των τίτλων σπουδών των Μέσων Επταταξίων Ιερατικών Σχολών. Έχοντες υπ' όψιν: 1)Το άρθρ. 8 του Ν.Δ. 876/1971 «περί υπαγωγής της Δημοσίας Εκκλησιαστικής Εκπαιδεύσεως εις την Εκκλησίαν της Ελλάδος και άλλων τινών συναφών διατάξεων», 2)τον υπ' αριθ. 22/1971 Κανονισμόν της Ιεράς Συνόδου της Εκκλησίας της Ελλάδος (ΦΕΚ 138/1971 τέυχ. Α'), 3)την γνώμην της Ιεράς Συνόδου της Εκκλησίας της Ελλάδος την διατυπωθείσαν εν τω πρακτικώ της Συνεδρίας ΡΞΑ' της 11.1.1972, 4)την υπ' αριθ. 8/24.2.1972 γνωμοδότησιν του Ανωτάτου Εκπαιδευτικού Συμβουλίου εν περιωρισμένη συνθέσει, και 5)την υπ' αριθ. 221/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : Άρθρον μόνον.-Επί της αντιστοιχίας των τίτλων σπουδών (πτυχίων) των δυνάμει : α)του από 20.8/10.9.1971 Β.Δ/τος, περί μετατροπής Σχολείων Εκκλησιαστικής Εκπαιδεύσεως εις Μέσας επταταξίους Ιερατικάς Σχολάς (ΦΕΚ 175/1971 τεύχ. Α') και β)του από 10.1/21.1.1972 Β.Δ/τος, περί μετατροπής της Πατμιάδος Εκκλησιαστικής Σχολής εις Μέσην Επτατάξιον Ιερατικήν Σχολήν (ΦΕΚ 10/1972 τεύχ. Α'), μετατραπέντων Εξαταξίων Εκκλησιαστικών Σχολών εις Μέσας Επταταξίους Ιερατικάς Σχολάς, εφαρμόζονται αι διατάξεις του άρθρ. 6 του Α.Ν. 540/1945. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 